text: Borgmester blev spidskandidat
  23 april 2013 kl. 18.53
  Fredericias borgmester, Kenny Bruun Olsen (V), blev her til aften valgt som partiets spidskandidat til kommunalvalget i efteråret.
  Det lykkedes her til aften for Fredericias borgmester at blive sit partis spidskandidat til kommunalvalget i november.
  Omkring 400 medlemmer af Venstre var forsamlet for at vælge en af tre kandidater.
  I første runde fik Christian Jørgensen 58 stemmer.
  Pernelle Jensen fik 102, mens den nuværende borgmester Kenny Bruun Olsen fik 122.
  I anden og afgørende runde fik Pernelle Jensen 119 stemmer og Kenny Bruun Olsen 161. Han blev dermed valgt.
  - Jeg er utrolig lettet. Jeg har ikke sovet i den seneste uge. Nu skal vi samles, og så skal vi have samarbejdet i gang, sagde han bagefter.
  Se mere i TV SYD Nyheder 22.20.
  